OpenLLM-France/wikimedia huggingface dataset:
# Guils Fontanera

Guils Fontanera és una estació municipal d'esquí nòrdic situada a la zona del bosc de Fontanera al municipi de Guils de Cerdanya a la Baixa Cerdanya. Envoltada per una gran extensió de bosc de pi negre, està situada al vessant nord de la solana de Puigcerdà i gaudeix d'abundant neu. Limita amb els municipis de la Tor de Querol i Porta de l'Alta Cerdanya i a ponent amb Ger.
L'estació va obrir l'any 1993, i és de titularitat municipal. En total té 45 km de pistes d'esquí de fons situades entre les cotes de 1.905 i 2.080 m. Estan repartides segons dificultat en:
* Circuit verd: 11 km
* Circuit blau: 12 km
* Circuit vermell: 11,7 km
* Circuit negre: 1,3 km
* Circuit de skating o patinador: 5 pistes
* Circuit de raquetes: 3, 5 i 7 km
Es poden practicar dues modalitats diferents d'esquí nòrdic: el clàssic i el de patinador. Per al clàssic hi ha 45 km traçats, i també hi ha pistes preparades per al pas de patinador.
Hi ha tres circuits senyalitzats de raquetes. Són itineraris de 3, 5 i 7 km, sense risc de pèrdua i separats de les pistes de fons.
L'estació té un bar-restaurant amb un menú en què es poden trobar els plats típics de la Cerdanya, com el trinxat, els peus de porc amb naps i escudella, els guisats, la carn a la brasa i un menú infantil per als menors fins a 12 anys. El bar està obert tot l'any excepte al mes de juny.
A la cota més alta, el circuit s'acaba en el límit municipal amb Ger, però amb esquí de muntanya es pot arribar fins al refugi de la Feixa i l'estany de Malniu.

## Activitats lúdiques

Guils-Fontanera és una de les estacions d'esquí amb els paratges més bells de Catalunya. Durant el mes de gener s'organitza la Marxa Fontanera - Premi Vila de Puigcerdà d'esquí nòrdic, que des de fa uns anys acull gran nombre de participants de tots dos costats de la frontera.
Així mateix, la seva privilegiada situació permet al visitant gaudir d'una increïble panoràmica de la Cerdanya, des del massís de Carlit fins a la Serra del Cadí.
Durant l'estació d'estiu és un lloc molt agradable per visitar que compta amb espectaculars vistes i des d'on surten moltes excursions que s'endinsen al bosc, que arriben a l'estany de Malniu i fins i tot es pot pujar al Puigpedrós.
Durant els mesos d'estiu, al costat de la casa restaurant, es troba un eco campament sostenible (zero emissions, zero residus i respectuós amb el medi ambient) que alberga les colònies d'estiu.

## Referències

* ↑ Sanz, I. «Diversos vehicles 4x4 destrossen els itineraris d'esquí nòrdic de Guils-Fontanera». Diari de la neu, 20 desembre 2017. [Consulta: 28 febrer 2021].
* 1 2 3 4 «Guils Fontanera». Generalitat de Catalunya. [Consulta: 4 setembre 2022].
* ↑ Casas, J. «Cinc lustres d'esquí de fons gironí, a l'estació de Guils Fontanera». El Punt Avui, 29 octubre 2017. [Consulta: 28 febrer 2021].

## Enllaços externs

* Web oficial de l'estació
* Informació de Guils Fontanera Arxivat 2014-10-06 a Wayback Machine.
# 1277
## Esdeveniments

* Les forces de Pere I sofoquen la tercera revolta mudèjar d'al-Azraq, al sud del Regne de València.
* Moviment popular a Bulgària dirigit per Ivailo

## Necrològiques

* 20 de maig: - la Ciutat del Vaticà (Roma): Pedro Rebuli Giuliani, papa que regnà amb el nom de Joan XXI (n. 1220).

## Referències

* ↑ Pertov, P. The Uprising of Ivaylo (1277-1280). GSUfif, 1956, p. 218–219.
* ↑ «GIOVANNI XXI, papa in "Dizionario Biografico"» (en italià). Arxivat de l'original el 2020-05-22. [Consulta: 3 maig 2020].
# Sotabosc

El sotabosc és la part del bosc ocupada per herbes i arbusts que en formen l'estrat inferior. Les comunitats vegetals del sotabosc consten d'una barreja de plantes nascudes de llavors i de rebrots dels arbres junt amb arbusts i plantes herbàcies. Els arbres joves sovint romanen anys sense créixer gairebé gens dominats pels arbres adults. D'altra banda els arbusts són capaços de completar el seu cicle en les condicions més o menys ombrívoles de cada tipus de bosc. Els esbarzers que es troben dins del bosc pot ser que mai floreixin i es van multiplicant de forma només vegetativa.
Al sotabosc i ha intensitats de llum més baixes que a les capçades superiors. La longitud d'ona de la llum que està disponible és només una part de la total rebuda per la capçada, per això les plantes del sotabosc han de ser sovint tolerants a les condicions d'ombra i ser capaces de fer la fotosíntesi amb èxit amb una quantitat limitada de llum i ser capaces de fer servir longituds d'ona no disponibles en la zona de les capçades. En arbres caducifolis de zona temperada, com passa en les fagedes, les plantes han de tenir una biologia més ràpida i per exemple florir abans que les fulles dels arbres limitin la llum de manera important.
El sotabosc reté més humitat que les zones del bosc més exposades. Les capçades del bosc redueix la radiació solar i així la terra no s'escalfa tan ràpidament i no hi ha tanta evaporació. Com a conseqüència el sotabosc s'asseca més lentament. La major humitat permet que els fongs i altres descomponedors, animals i plantes, prosperin en millors condicions gaudint d'un millor microclima.
Moltes de les plantes ornamentals d'origen tropical són originàries del sotabosc per això poden viure amb la relativa poca lluminositat de l'interior dels pisos.

## Enllaços externs

* Plantes de sotabosc a Nova Anglaterra Arxivat 2010-07-08 a Wayback Machine.
# Skepp till India land

Skepp till India land és una pel·lícula sueca dirigida per Ingmar Bergman, estrenada el 1947.

## Argument

Johannes Blom, oficial de la marina, torna a casa seva després de nombrosos anys. Hi retroba Sally, que ha estimat en la seva joventut.

## Repartiment

* Holger Löwenadler: Kapten Blom
* Anna Lindahl: Alice Blom
* Birger Malmsten: Johannes Blom
* Gertrud Fridh: Sally
* Naemi Briese: Selma
* Hjördis Petterson: Sofi

## Referències

* ↑ Vermilye, J. Ingmar Bergman: His Life and Films (en anglès). McFarland, p. 56-57. ISBN 0786429593.
* ↑ «A Ship Bound for India» (en anglès). BAMPFA, 2018. [Consulta: 14 abril 2024].
# Pere Jordana Llevat

Pere Jordana Llevat (Reus, 1923 - 2007) va ser un artista i pintor català.
Era fill del polític radical Pere Jordana que havia estat alcalde de Reus en temps del govern Lerroux. Va ser un artista tardà, i en la seva joventut no es va dedicar a cap activitat relacionada amb l'art. El seu germà Màrius Jordana tenia molta facilitat pel dibuix i sembla que de gran, Pere Jordana va treballar en aquest camp a instàncies d'ell. Es va aficionar a la pintura per la seva amistat amb l'aquarel·lista reusenc Josep Cusiné. Jordana es convertí en el seu marxant i al seu pis hi tenia uns magatzems amb l'obra d'aquest pintor, que anava guardant i venent. Davant de l'obra de Cusiné, Jordana va voler provar sort i de forma autodidacta va començar a pintar quadres propis. Va tenir èxit i va convertir-se en un aquarel·lista conegut en el món pictòric local. Va fer diverses exposicions a sales de Reus, Tarragona, Tortosa i Lausana. Va col·laborar des de la seva fundació amb la Galeria d'Art Anquin's. on organitzava, juntament amb els seus propietaris, les exposicions que s'hi celebraven.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 373.
# Malovoltxanka

Malovoltxanka (en rus: Маловолчанка) és un poble del krai de l'Altai, a Rússia, que el 2016 tenia 582 habitants. Hi ha cinc carrers. La seva història es remunta al 1824.
# Lazy pod Makytou

Lazy pod Makytou és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1475.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce». [Consulta: 22 desembre 2021].
# AAP

AAP té els següents significats:
* Anaram Au Patac, partit polític històric d'Occitània
* Agrupació d'Agricultors de Petra, agrupació d'electors municipal històrica de Petra, al Pla de Mallorca
* Associated Artists Productions, distribuïdora històrica de pel·lícules i curtmetratges per a televisió als Estats Units
* Associació Americana de Psiquiatria, associació dels professionals de la psiquiatria dels Estats Units
* Acadèmia Americana de Pediatria, associació dels professionals de la pediatria dels Estats Units
* Acadèmia Americana de Periodontologia, associació dels professionals de la periodòncia dels Estats Units
* Associació Americana d'Editors (del seu nom en anglès Association of American Publishers), associació empresarial dels editors de llibres dels Estats Units
* Australian Associated Press, agència de notícies d'Austràlia
* Programa d'aplicacions Apollo (del seu nom en anglès Apollo Applications Program), projecte científic històric de la NASA basat en els progressos del Programa Apollo
* Antiagregant plaquetari, fàrmac que disminueix l'agregació de les plaquetes
* aap també és l'acrònim d'argumentum ad populum, fal·làcia lògica
# Sotaia

Sotaia és actualment una caseria del municipi de l'Alqueria de la Comtessa, que també dona nom a una partida supramunicipal repartida entre els municipis de Rafelcofer, l'Alqueria de la Comtessa i Bellreguard. La partida amb este nom que pertany al terme de Rafelcofer és la més gran i està situada al nord-oest del terme municipal. L'alqueriana, està situada al nord del municipi, formant una mena de llengua que fa el terme municipal de l'Alqueria, entre els termes de Palmera i Bellreguard (la séquia de Bellreguard pel nord i la séquia Mare pel sud en fan de frontera). Bàsicament, la caseria de Sotaia amb 39 habitants (INE 2005) és una seguida dels eixamples dels nuclis urbans de Palmera i Bellreguard al llarg de la carretera N-332, ubicada en la part alqueriana i composta per una trentena de cases -algunes d'elles deshabitades- als dos costats de la carretera.
El topònim «Sotaia», d'origen àrab, històricament se’l relaciona amb l'antiga alqueria morisca, situada en algun lloc d'esta partida a la qual li dona nom, i de la que posteriorment esdevindria el nucli de cristià de Bellreguard.
# Perlodes intricatus

Perlodes intricatus és una espècie de plecòpter pertanyent a la família dels perlòdids present a Àustria, Bòsnia, Txèquia, França, Montenegro, Rússia, Polònia, Suïssa, Ucraïna, els territoris de l'antiga República Federal Socialista de Iugoslàvia, Alemanya, Bulgària, Itàlia, Romania, Eslovàquia i Espanya, incloent-hi els Alps. En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Banks, 1903. Ent. News 14:241.
* ↑ uBio (anglès)
* ↑ Pictet, F.J., 1841. Histoire naturelle générale et particulière des insectes névroptères 1:152.
* 1 2 3 Catalogue of Life (anglès)
* ↑ uBio (anglès)
* ↑ Effects of snow cover on the benthic fauna in a glacier-fed stream (anglès)
* ↑ The Stonefly (Plecoptera) fauna of Montenegro (anglès)
* ↑ Barcoding Fauna Bavarica (alemany)
* ↑ Plecoptera in Trentino: Distribution and Ecology (anglès)
* ↑ Impact of human activities on stonefly (Insecta, Plecoptera) ecological metrics in the Hron River (Slovakia) (anglès)
* ↑ Longitudinal and seasonal pattern of insect emergence in alpine streams (anglès)
* ↑ GBIF (anglès)
* ↑ Global Species Arxivat 2016-03-03 a Wayback Machine. (anglès)
* 1 2 Plecoptera Species File (Version 1.1/4.0) (anglès)
* ↑ Klement Tockner, Urs Uehlinger i Christopher T. Robinson, 2009. Rivers of Europe. Academic Press. ISBN 0123694493.

## Bibliografia

* Walker, 1852. Catalogue of the specimens of neuropterous insects in the collection of the British Museum, 1:141.
* Claassen, 1940. Mem. Cornell agric. Exp. Sta. 232:110.
* Despax, 1951. Faune de France, 55.
* Illies, 1966. Das Tierreich 82:385.
* Peter Zwick|Zwick, P., 1973. Das Tierreich 94:236.
* Steyskal, 1976. A: Baumann. A report on the fifth international symposium on Plecoptera. Proc.Biol.Soc.Wash. 88(38):410.
* Knispel, Rosciszewska, Vinçon & Lubini, 2002. Mitt. Schweiz. ent. Ges. 75(3-4):185

## Enllaços externs

* PESI (anglès)
# Barraca XXI (Aiguamúrcia)

La Barraca XXI és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca de planta rectangular associada al marge per la seva dreta. Cornisa horitzontal amb la darrera filada al rastell. Coberta de pedruscall. Orientació ESE. El portal està capçat amb una llinda i dos prolongats arcs de descàrrega. La seva planta interior és més aviat circular, amb un diàmetre de 2'600m. Com a elements funcionals veurem una menjadora i un cocó. Aquesta estança interior està coberta amb una falsa cúpula tapada amb una llosa, la alçada màxima és de 2'67m.

## Referències

* ↑ «Barraca XXI». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# AAM

AAM té els següents significats:
* Academy of Ancient Music, orquestra d'instruments antics amb seu a Cambridge, Anglaterra
* Associació Americana de Museus, organització sense ànim de lucre que agrupa museus dels Estats Units
* Moviment d'alliberament animal (del seu nom en anglès Animal Advocacy Movement), moviment social que propugna el reconeixement dels drets dels animals
* Asociación de Archiveros de la Comunidad de Madrid, associació professional dels arxivers de la comunitat de Madrid
* Asociación Atlética Moratalaz, club d'atletisme de Madrid
* Agrupació Astronòmica de Manresa, agrupació d'astrònoms aficionats (http://www.astromanresa.cat/).
* Míssil aire-aire (del seu nom en anglès Air-to-Air Missile), míssil dissenyat per a ésser llançat entre aeronaus
* Auditoria Ambiental Municipal, instrument de planificació de la qualitat ambiental a nivell municipal
# Quiosc Mundial

El Quiosc Mundial (conegut popularment com el Mundial o també el Chiringuito) va ser un popular quiosc de Palma de notable valor artístic i arquitectònic. Estigué situat als actuals Jardins de Joan Alcover, a la Plaça de la Reina de la ciutat. Amb orígens a principis del segle xx, fou ampliat el 1914 i construït definitivament el 1924. Va ser enderrocat el 1949.

## Història

A principis del segle xx ja existia un quiosc de fusta i petites dimensions a la Plaça de la Reina de Palma (llavors anomenada de la Llibertat) dedicat a la venda de refrescos, com molts altres arreu de la ciutat. El 1905 n'obté la concessió Bernat Cortés Fuster, petit empresari responsable que el petit establiment anés creixent al llarg dels anys. Devers juny de 1914 Cortés aixeca un nou quiosc, coincidint amb la inauguració per part de l'Ajuntament de Palma del nou enjardinament de la zona. Aquest era més capaç i incorporava terrassa exterior; però estèticament encara no tenia una aparença singular ni valor arquitectònic significatiu, ni el nom amb el qual fou batejat posteriorment.

### El Mundial

A principis de 1924 Bernat Cortés va proposar a l'Ajuntament aixecar un nou edifici. Estigué enllestit a mitjan any i va ser un exponent destacat de l'arquitectura del ferro: constava de planta octogonal irregular (més aviat quadrada, amb els escaires retallats) amb planta i pis, estructura de ferro forjat, amplis finestralls i estètica propera al Modernisme, amb una aparença híbrida entre templet i hivernacle. A la planta baixa l'edifici va mantenir la funció de quiosc de refrescos i a la planta superior va afegir-hi una llibreria, amb sala de lectura i venda de premsa estrangera. Va ser llavors quan el local va ser batejat amb el nom de Mundial.
Aquesta darrera construcció fou la definitiva i la que esdevingué més popular, arribant a ser un dels principals punts de trobada i de tertúlies locals en la ciutat. Va aparèixer a nombroses targetes postals de l'època com un dels elements arquitectònics més vistosos de la ciutat, atesa la seva estratègica ubicació en ple centre urbà i proper a elements clau de la ciutat com el Passeig del Born, l’Almudaina, el Círculo Mallorquín (actual Parlament) o els desapareguts Teatre Líric i Hotel Alhambra (actuals Jardins de s'Hort del Rei), a més de trobar-se encarat cap el Port de Palma, llavors principal punt d'arribada a la ciutat.
Amb el temps foren col·locats diversos plafons publicitaris a la façana, el que va perjudicar el seu valor artístic i visual, i l'edifici es va anar degradant. També la seva ubicació va fer que fos vist com un destorb per ampliar els Jardins de Joan Alcover. El 1933 Bernat Cortés deixa el negoci a altres concessionaris, que successivament no millorarien la situació de l'edifici. L'opinió pública va ser creixentment adversa i el quiosc va ser enderrocat a mitjan 1949, una vegada caducada la concessió municipal i amb l'excusa d'executar la reforma urbanística de la zona.

## Referències

* 1 2 3 4 5 6 García Gargallo, Manuel. «Kiosco Mundial, los cien años de una postal emblemática de Palma» (en castellà). Diario de Mallorca, 02-03-2024.
# Serrat de Torà

El Serrat de Torà és un serrat de la part central nord de l'antic terme de Benés, a l'Alta Ribagorça, actualment del terme municipal de Sarroca de Bellera, al Pallars Jussà.
És un contrafort sud-occidental de la Serra de Plandestàs, i baixa d'aquesta serra cap a la vall de Manyanet, i el seu inici es troba just a llevant dels pobles de Manyanet i del Mesull. El capdamunt, ja a la Serra de Plandestàs, és els Cantons Rois, de 2.286,1 m. alt.
# Perlodes jurassicus

Perlodes jurassicus és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa: Àustria, Bòsnia, Txèquia, Eslovàquia, Itàlia, Macedònia del Nord, Polònia, Suïssa, França i Alemanya.

## Referències

* ↑ Banks, 1903. Ent. News 14:241.
* ↑ uBio (anglès)
* ↑ Aubert, 1946. Mitt. Schweiz. ent. Ges. 20:63.
* 1 2 Catalogue of Life (anglès)
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Benthic insects and fish of the Doubs River system: typological traits and the development of a species continuum in a theoretically extrapolated watercourse (anglès)
* ↑ GBIF (anglès)
* ↑ Vulnerable taxa of European Plecoptera (Insecta) in the context of climate change (anglès)

## Bibliografia

* Illies, 1966. Das Tierreich 82:386.
* Steyskal, 1976. A: Baumann. A report on the fifth international symposium on Plecoptera. Proc.Biol.Soc.Wash. 88(38):410.
* Sartori, Membiela Iglesia, C. Ravizza, Sánchez-Ortega & P. Zwick, 1990. Bull. Soc. Vaud. Sci. Nat. 80(2):170.
* Knispel, Rosciszewska, Vinçon & Lubini, 2002. Mitt. Schweiz. ent. Ges. 75(3-4):184.

## Enllaços externs

* PESI (anglès)
# Barraca XXVI (Aiguamúrcia)

La Barraca XXVI és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca circular envoltada d'un doble mur de pedra sobrera que acaba a tocar del portal, amb un gruix de 0,70 m.
La seva façana té alçada de 2,40 m.
La seva planta interior és més aviat ovalada, té 3,50 m. d'ample per 3,50 m. de fondària.
Està coberta amb una falsa cúpula que tanca amb una llosa a una alçada de 2,87 m. Trobarem aquesta construcció prop del camí que mena de Santes Creus al Pont d'Armentera.

## Referències

* 1 2 3 4 «Barraca XXVI». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Mare de Déu de la Colònia Palà Vell

Mare de Déu de la Colònia Palà Vell és una obra del municipi de Navars (Bages) inclosa en l'Inventari del Patrimoni Arquitectònic de Catalunya.

## Descripció

L'església de la Colònia Palà Vell és una edificació de planta irregular i de petites dimensions, malgrat la gran alçada de les naus i de l'esblets campanar. Respon al corrent Esteticista, amb un mercat Historicisme Neogòtic reflex sobretot en les estructures internes de l'església i també en els elements decoratius del conjunt. Coberta amb voltes ogivals i de creueria té un absis poligonal. L'església, la seva planta, està condicionada per la proximitat de la Torre dels propietaris. La porta situada als peus dels campanar i també als peus de la façana principal que mira a llevant. La planta de clara tendència al quadrat, queda alterada per una capella de grans proporcions oberta a mur de ponent.

## Història

Manquen les dades precises per a saber l'arquitecte i l'any de la construcció de l'església de la Mare de Déu de la Mercé de Palà Vell; malgrat això correspon a la primera època de la construcció de la Colònia, finals del s. XIX -Principis del XX i el seu historicisme Neogòtic n'és un clar exponent.

## Referències

* 1 2 «Mare de Déu de la Colònia Palà Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Lejeune-BP

L'equip Lejeune-BP va ser un equip ciclista francès que competí professionalment entre el 1976 i 1978.

## Principals resultats

* Tour del Mediterrani: Roy Schuiten (1976)
* Gran Premi del Cantó d'Aargau: Roy Schuiten (1976)
* Gran Premi d'Isbergues: Daniel Gisiger (1978)

### A les grans voltes

* Volta a Espanya
** 0 participacions:
* Tour de França
** 3 participacions (1976, 1977, 1978)
** 2 victòries d'etapa:
*** 1 el 1976: Ferdinand Bracke
*** 1 el 1977: Lucien Van Impe
** 0 victòries final:
** 1 classificacions secundàries:
*** Gran Premi de la muntanya: Lucien Van Impe (1977)
* Giro d'Itàlia
** 0 participacions

## Enllaços externs

* Plantilles i Resultats a firstcycling.com
* Plantilles a memoire-du-cyclisme.eu
* Plantilles i Resultats a cyclebase.nl
# 7 años

7 años és una pel·lícula del director català Roger Gual, estrenada el 2016 per a la plataforma Netflix. Al guió també hi col·labora Gual, però és de Julia Fontana i José Cabeza. La cinta es desenvolupa, amb estil teatral, en una sola habitació i amb només cinc personatges.

## Argument

Quatre socis fundadors d'una empresa d'aplicacions tecnològiques han estat notificats per Hisenda després de desviar fons a un paradís fiscal. Un mediador intentarà ajudar-los a decidir sobre qui dels quatre ha d'assumir la totalitat de la culpa i, per tant, entrar a la presó per frau fiscal.

## Repartiment

* Juana Acosta - Vero, directora financera de l'empresa
* Àlex Brendemühl - Marcel, executiu en cap de l'empresa
* Paco León - Luis, director de tecnologia de l'empresa
* Juan Pablo Raba - Carlos, director comercial de l'empresa
* Manuel Morón - José Veiga, mediador
* Marta Torné - veu de Natalia, advocada

## Referències

* ↑ '7 Años' primera producción nacional de Netflix elmundo.es, octubre de 2010
# Quint Cecili Metel Crètic (cònsol l'any 7)

Quint Cecili Metel Crètic (en llatí Quint Caecilius Metellus Creticus) va ser un magistrat romà que va viure en temps d'August i de Tiberi. Era probablement net de Quint Cecili Metel Crètic (cònsol 69 aC) (Quintus Caecilius Metellus Creticus) i possible fill de Quint Cecili Metel Crètic (Quintus Caecilius Metellus Creticus) el qüestor.
Va ser cònsol l'any 7 juntament amb Aule Licini Nerva Silià, i governador de Síria de l'any 13 al 17. Tiberi el va destituir del govern d'aquesta província per posar-hi Gneu Calpurni Pisó.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1065.